ODLUKA
 o izmjenama i dopuni Odluke 
o korištenju površina javne namjene i nekretnina u vlasništvu Grada Rijeke za postavu  privremenih objekata, reklamnih i oglasnih predmeta te druge opreme i uređaja
Članak 1.

U Odluci o korištenju površina javne namjene i nekretnina u vlasništvu Grada Rijeke za postavu privremenih objekata, reklamnih i oglasnih predmeta te druge opreme i uređaja ("Službene novine Grada Rijeke“ broj 7/19 i 14/23), u članku 1. iza stavka 3. dodaje se stavak 4. koji glasi:

„Izrazi koji se koriste u ovoj Odluci, a imaju rodno značenje odnose se jednako na muški i ženski rod.“.
Članak 2.

Članak 7. mijenja se i glasi:

„Odluku o davanju na korištenje površine javne namjene, nekretnine u vlasništvu Grada i pokretnine donosi Gradonačelnik Grada (u daljnjem tekstu: Gradonačelnik) na temelju provedenog natječaja.

Natječaj se provodi prikupljanjem pisanih ponuda u zatvorenim omotnicama.

Natječaj provodi Povjerenstvo.

Članove Povjerenstva i njihove zamjenike imenuje Gradonačelnik, na vrijeme od četiri godine.

Stalni sastav Povjerenstva čine tri člana te isti broj zamjenika, po jedan član iz upravnog tijela nadležnog za poslove komunalnog gospodarstva (u daljnjem tekstu: Odjel), upravnog tijela nadležnog za poslove urbanizma i prostornog uređenja te upravnog tijela nadležnog za poslove gospodarstva. 

Gradonačelnik može za određeni natječaj dodatno imenovati parni broj članova Povjerenstva sa pripadajućim brojem zamjenika.“.

Članak 3.

Članak 19.a mijenja se i glasi:

„Površina javne namjene i oznaka lokacije za postavljanje privremenih objekata za organiziranje manifestacija u povodu božićnih blagdana u sklopu kojih se organizira prigodna prodaja i pružanje ugostiteljskih usluga daje se na korištenje putem natječaja.

Odluku o davanju na korištenje površine javne namjene donosi Gradonačelnik na temelju provedenog natječaja.

Natječaj se provodi prikupljanjem pisanih ponuda u zatvorenim omotnicama.

Natječaj priprema i provodi Povjerenstvo za provođenje javnog natječaja za dodjelu površina javne namjene za organiziranje manifestacija u povodu božićnih blagdana.

Članove Povjerenstva iz stavka 4. ovoga članka imenuje Gradonačelnik.

Povjerenstvo iz stavka 4. ovoga članka čini sedam članova te isti broj zamjenika, i to dva člana iz upravnog tijela nadležnog za poslove urbanizma i prostornog uređenja, jedan član iz upravnog tijela nadležnog za poslove Gradonačelnika, jedan član iz upravnog tijela nadležnog za poslove gospodarstva, jedan član iz upravnog tijela nadležnog za poslove kulture, jedan član iz Odjela, i jedan član iz Turističke zajednice grada Rijeke. 

Povjerenstvo iz stavka 4. ovoga članka priprema natječaj tako da predlaže površinu korištenja površine javne namjene i oznaku lokacija, vrijeme održavanja manifestacije, najmanji i najveći broj privremenih objekata koje se mogu postaviti na pojedinoj lokaciji, površinu privremenog objekta, namjenu privremenog objekta, smjernice za izgled privremenog objekta, kriterije i ostale uvjete za tekuću godinu.“.

Članak 4.

Članak 19.b mijenja se i glasi: 

„Gradonačelnik na prijedlog Povjerenstva iz članka 19.a zaključkom utvrđuje tekst natječaja za postavljanje privremenih objekata za organiziranje manifestacija u povodu božićnih blagdana u sklopu kojih se organizira prigodna prodaja i pružanje ugostiteljskih usluga.

Tekst natječaja iz stavka 1. ovoga članka sadrži naročito sljedeće:
1. naznaku tko može podnijeti ponudu (fizička osoba obrtnik, pravna osoba ili zajednica ponuditelja) uz obvezu podnošenja osnovnih podataka o ponuditelju odnosno vodećem članu i svim članovima zajednice ponuditelja,
2. presliku rješenja iz sudskoga registra za pravne osobe, odnosno obrtnog registra za fizičke osobe ili drugi odgovarajući dokaz pravne sposobnosti,  za ponuditelja i za sve članove zajednice ponuditelja,
3. naznaku da ako ponudu podnosi zajednica ponuditelja, da ponuda obvezno sadrži naznaku vodećeg člana zajednice koji odgovara u cijelosti za preuzete obveze i s kojim se sklapa ugovor, naznaku lokacije s mjestima, površinu lokacije s mjestima i površinu mjesta za svakoga pojedinoga člana te namjenu (ugostiteljstvo, prigodna prodaja i slično) za svakoga člana,
4. naznaku obveze podnošenja potvrde porezne uprave o nepostojanju nepodmirenih dospjelih poreznih obveza, ne starije od 30 dana od dana objave natječaja ili da je podmirenje duga ogovarajuće regulirano za ponuditelja i za sve članove zajednice ponuditelja,
5. oznaku lokacije i površinu korištenja površine javne namjene koja se daje na korištenje;
6. početni iznos naknade za korištenje po m2 korištenja, za pojedinu lokaciju. Obračunska površina podrazumijeva površinu privremenog objekta sa pripadajućim sadržajem (ugostiteljska terasa, šank, izložbeno-prodajni prostor),
7. vrijeme trajanja korištenja,
8. odredbu koja se ponuda smatra najboljom ponudom, a sukladno uvjetima i kriterijima koji će se utvrditi sukladno članku 19.a stavku 7. ove Odluke,
9. naznaku da je ponuditelj dužan postaviti privremene objekte sukladno uvjetima i kriterijima iz članka 19.a stavka 7. ove Odluke,
10. naznaku da je ponuditelj dužan imati postavljene privremene objekte i obavljati u njima djelatnost za cijelo vrijeme trajanja manifestacije,
11. vrijeme i mjesto otvaranja ponuda,
12. rok za podnošenje ponuda na natječaj,
13. iznos jamčevine koju treba položiti svaki ponuditelj, kao i podatke o računu u korist kojeg se uplaćuje jamčevina. Iznos jamčevine utvrđuje se u iznosu od 20% ukupnog iznosa naknade za korištenje površine javne namjene prema površini najvećeg broja privremenih objekata za pojedinu lokaciju,
14. odredbu da je ponuditelj dužan snositi troškove nabave i postavljanja privremenih objekata, troškove električne energije, čišćenja, po potrebi zaštitara i druge troškove,
15. odredbu da na natječaju ne može sudjelovati ponuditelj:
- kojemu je Grad u posljednje tri godine do dana objave natječaja otkazao ugovor o korištenju ili privremenom korištenju,
- koji ima nepodmiren dug prema Gradu po bilo kojem osnovu, osim ako je sa Gradom regulirao plaćanje duga ili kada ponuditelj istodobno prema Gradu ima dospjelo nepodmireno potraživanje u iznosu koji je jednak ili veći od duga ponuditelja,
16. naznaku da se nepravodobne ponude ne uzimaju u razmatranje, nepotpune ponude će se odbaciti, a ponude koje ne ispunjavaju uvjete odbiti,
17. naznaku da povjerenstvo iz članka 19.a stavka 4. ove Odluke ima ovlast, u točno određenom roku koji mora biti jednak u odnosu na sve ponuditelje, tražiti naknadnu nadopunu i/ili pojašnjenje zaprimljenih ponuda s manjim nedostacima koji nisu od utjecaja na sadržaj bitan u odnosu na ocjenjivanje ponude te naznaku da će se ponuda ponuditelja koji u zadanom roku izvrši traženu nadopunu odnosno pojašnjenje smatrati potpunom;
18. druge uvjete i napomene sukladno uvjetima i kriterijima iz članka 19.a stavka 7. ove Odluke, a koji su određeni zaključkom iz stavka 1. ovoga članka.

Početni iznos naknade za korištenje površine javne namjene iz stavka 2. točke 6. ovoga članka iznosi:

	DJELATNOST
	NAČIN OBRAČUNA
	                                                 ZONA 

	
	
	1
	2
	3
	4
	5
	6

	Postava privremenih objekata – ostvaruje se prihod sukladno propisima o trgovini i ugostiteljstvu 
	Dnevno EUR/m²

Do 100 m²
	4,00


	
	Dnevno EUR/m²

Više od 100 m²
	3,00



“.

Članak 5.

Članak 20. mijenja se i glasi:

„Iznimno od odredbe članka 6. ove Odluke, Grad može odobriti privremeno korištenje površine javne namjene, nekretnine u vlasništvu Grada i pokretnine na temelju zahtjeva koji se podnosi Odjelu. 

Privremeno korištenje površine javne namjene, nekretnine u vlasništvu Grada i pokretnine može se odobriti u sljedećim slučajevima:

1. za postavljanje privremenih objekata, reklamnih predmeta i oglasnih predmeta za vrijeme održavanja blagdanskih, prigodnih i javnih događanja sportske, kulturne, tehničke, političke, aktivističke, humanitarne, ekološke, odgojno – obrazovne i slične prirode u kojima privremeni korisnik površine javne namjene ne ostvaruje prihod, na rok do 15 dana unutar jednog mjeseca, 

2. za postavljanje privremenih objekata, reklamnih predmeta i oglasnih predmeta za promidžbu i aktivnosti slične naravi te u svrhu prezentacije proizvoda, snimanja reklamnih spotova, filmova i slično, na rok do 15 dana unutar jednog mjeseca,

3. za postavljanje ugostiteljskih terasa za ugostiteljske objekte u kojima se obavlja djelatnost na rok do jedne godine,

4. za postavljanje reklamnih predmeta namijenjenih reklamiranju vlastitih proizvoda ili djelatnosti, na rok do 15 dana unutar jednog mjeseca, 

5. za isticanje izbornih plakata političkih stranaka, koalicijskih lista i nezavisnih kandidata koji sudjeluju na izborima, u svrhu njihove izborne promidžbe, dok traje izborna promidžba,

6. za prodaju robe i/ili usluge iz pokretne naprave (pokretna prodaja) sukladno propisima kojima se uređuje trgovina, na rok do 20 dana i uz zadržavanje do jedan sat na površini korištenja površine javne namjene,

7. za postavljanje štandova za prigodnu prodaju cvijeća i svijeća u blizini gradskih groblja Grada povodom blagdana Svih Svetih.

U slučaju iz stavka 2. točke 1. ovoga članka, privremeno korištenje odobrava Odjel na temelju obrazloženog pisanog prijedloga upravnog tijela koje je nadležno prema postavljenom zahtjevu za privremeno korištenje.

Iznimno od odredbe stavka 2. točke 1. ovoga članka, privremeno korištenje površine javne namjene može se odobriti za postavljanje privremenih objekata, reklamnih predmeta i oglasnih predmeta za vrijeme održavanja blagdanskih, prigodnih i javnih događanja sportske, kulturne, tehničke, političke, aktivističke, humanitarne, ekološke, odgojno – obrazovne i slične prirode u kojima privremeni korisnik površine javne namjene ostvaruje prihod sukladno propisima o trgovini i ugostiteljskoj djelatnosti, na rok do 15 dana unutar jednog mjeseca. Privremeno korištenje iz ovoga stavka odobrit će se na temelju očitovanja upravnog tijela koje je nadležno prema postavljenom zahtjevu za privremeno korištenje. Ukoliko se prema postavljenom zahtjevu ne može utvrditi koje upravno tijelo je nadležno, očitovanje će dati upravno tijelo nadležno za poslove Gradonačelnika.

U slučaju iz stavka 2. točke 7. ovoga članka, privremeno korištenje površine javne namjene odobrava se na temelju javnog poziva. Tekst javnog poziva utvrđuje Gradonačelnik na prijedlog Odjela, a postupak i uvjeti javnog poziva objavljuju se na mrežnim stranicama Grada, www.rijeka.hr, te se ističu na oglasnoj ploči Grada, Rijeka, Titov trg 3, a obavijest o objavi javnog poziva objavljuje se u dnevnom tisku.

Javni poziv iz stavka 5. ovoga članka sadrži sljedeće podatke: oznaku i površinu korištenja površine javne namjene koja se daje na privremeno korištenje, vrijeme trajanja privremenog korištenja, posebne uvjete za korištenje površine javne namjene ukoliko je primjenjivo, rok do kojeg se podnosi zahtjev za privremeno korištenje, iznos naknade za privremeno korištenje po površini korištenja površine javne namjene, dokumentaciju koja se prilaže zahtjevu i druge potrebne podatke.

U slučaju iz stavka 1. ovoga članka, sklopit će se ugovor o privremenom korištenju, koji u ime Grada s korisnikom sklapa Odjel.

Privremeno korištenje površine javne namjene može se odobriti za postavu privremenih objekata i reklamnih predmeta različitih od onih navedenih u člancima 2. i 3. ove Odluke, uz suglasnost upravnog tijela nadležnog za poslove urbanizma i prostornog uređenja.

Privremeno korištenje pokretnine može se odobriti na način i pod uvjetima utvrđenim odlukom Gradonačelnika.“.

Članak 6.

Članak 25. mijenja se i glasi:

„Početni iznos naknade za korištenje površine javne namjene za postavljanje privremenih objekata iznosi:
	R.br.
	Vrsta privremenog objekta
	ZONA
	Dnevno, mjesečno  EUR/m2

	
	
	1
	2
	3
	4
	5
	6
	

	1
	Kiosk                                Pokretna naprava – uslužni objekt
	9,42
	4,65
	4,51
	4,11
	3,58
	3,32
	Mjesečno

	2
	Kiosk u vlasništvu Grada
	24,00
	12,00
	6,00
	4,00
	4,00
	4,00
	Mjesečno

	3
	Pokretna naprava – uslužni objekt (sezonski), štand i slično
	3,05
	2,26
	1,86
	1,46
	1,46
	1,46
	Dnevno

	4
	Pokretna naprava – objekt za zabavu i zabavni park
	1,06
	0,13
	0,13
	0,13
	0,13
	0,13
	Dnevno


Iznimno od odredbe stavka 1. ovoga članka, visina naknade za korištenje površine javne namjene za postavljanje privremenih objekata iz članka 2. stavka 1. točaka 1., 2. i 3. ove Odluke na području plaža (izvan pomorskog dobra) u razdoblju u kojem se ne obavlja djelatnost, odnosno od 1. siječnja do 31. svibnja i od 1. listopada do 31. prosinca, utvrđuje se u iznosu od 10% ugovorene naknade za korištenje površine javne namjene.

Početni iznos naknade za korištenje površine javne namjene za postavljanje privremenih objekata u svrhu održavanja blagdanskih, prigodnih ili javnih događanja, osim manifestacija u povodu božićnih blagdana, iznosi:

	ZONA
	Dnevno

	1
	2
	3
	4
	5
	6
	

	2,65
	1,06
	0,80
	0,66
	0,66
	0,66
	EUR/m2 (najmanje 2m2)


“.

Članak 7.
Članak 29. mijenja se i glasi:

„Visina naknade za privremeno korištenje površine javne namjene i nekretnine u vlasništvu Grada utvrđuje se kako slijedi:
- za slučajeve iz članka 20. stavka 2. točke 1. i članka 30.a. ove Odluke u visini početnog iznosa naknade za korištenje površine javne namjene iz članka 25. stavka 3. te za korištenje površine javne namjene i nekretnine u vlasništvu Grada iz članka 26. stavka 1. ove Odluke,

– za promidžbu i aktivnosti političkih stranaka, koalicijskih lista i nezavisnih kandidata u visini 50% početnog iznosa naknade za korištenje površine javne namjene iz članka 25. stavka 3. ove Odluke. Za izračun površine za korištenje površine javne namjene za promidžbu i aktivnosti političkih stranaka, koalicijskih lista i nezavisnih kandidata uzima se površina sukladno zahtjevu za korištenje površine javne namjene (pozornice, bine i slično),

- za slučajeve iz članka 20. stavka 2. točke 2. te članka 20. stavka 4. ove Odluke, izuzev promidžbe i aktivnosti političkih stranaka, koalicijskih lista i nezavisnih kandidata, u visini kako slijedi: 
	DJELATNOST
	NAČIN OBRAČUNA
	                                                 ZONA 

	
	
	1
	2
	3
	4
	5
	6

	Prezentacija proizvoda

i privremeni objekti i reklamni predmeti za koje je izdana suglasnost upravnog tijela nadležnog za poslove urbanizma i prostornog uređenja
	Dnevno EUR/m2
(najmanje 2 m2)
	3,32
	2,65
	1,99
	1,33
	1,33
	1,33

	Postava privremenih objekata – ostvaruje se prihod sukladno propisima o trgovini i ugostiteljstvu  
	Dnevno EUR/m2
Do 100 m2

	4,00


	
	Dnevno EUR/m2
Više od 100 m2
	3,00

	Snimanje televizijskog sadržaja (emisija, film, serija i sl.)  
	Dnevno  EUR
	300,00

	Snimanje reklamnog i propagandnog sadržaja
	Dnevno  EUR
	600,00


– za slučajeve iz članka 20. stavka 2. točke 4. ove Odluke u visini početnog iznosa naknade za korištenje površine javne namjene i nekretnine u vlasništvu Grada iz članka 26. stavka 1. ove Odluke,

– za slučajeve iz članka 20. stavka 2. točke 5. ove Odluke u visini početnog iznosa naknade za korištenje površine javne namjene i nekretnine u vlasništvu Grada iz članka 26. ove Odluke,

- za slučajeve iz članka 20. stavka 2. točke 6. ove Odluke u visini od 13,27 eura dnevno,

– za slučajeve iz članka 20. stavka 2. točke 7. ove Odluke u visini početnog iznosa naknade za korištenje površine javne namjene iz članka 25. stavka 1. ove Odluke.“.

Članak 8.
U članku 30. stavak 2. mijenja se i glasi:

“Privremeno korištenje iz stavka 1. ovoga članka odobrava Odjel na temelju obrazloženog pisanog prijedloga upravnog tijela koje je nadležno sukladno postavljenom zahtjevu za privremeno korištenje. Ukoliko se prema postavljenom zahtjevu ne može utvrditi koje upravno tijelo je nadležno, očitovanje će dati upravno tijelo nadležno za poslove Gradonačelnika.“.

Članak 9.
 
Ova Odluka stupa na snagu osmoga dana od dana objave u “Službenim novinama Grada Rijeke”.
